Grondwethof sê oor borgtog vir kettie-student | Maroela Media
Khanyile en Mpofu. Foto: ANA.
Die student van die Durban Universiteit van Tegnologie, wat daarvan beskuldig word dat hy 'n kettie gebruik het tydens die #feesmustfall-optogte, se prokureurs het vandag in die stampvol Grondwethof gaan argumenteer dat die besluit om sy borgtog te weier, ongrondwetlik was.
Bonginkosi Kh‎anyile (26) is op 27 September 2016 in hegtenis geneem en aangekla van aanhitsing tot geweld, onwettige samekoms, besit van plofstof en gevaarlike wapens, versperring van verkeer en ontwrigting van openbare paaie.
Hy is vroeër borgtog geweier omdat hy ten tyde van sy in inhegtenisneming 'n vorige oortreding se borgvoorwaardes geminag het.
Die Durban-landdroshof, Durbanse hooggeregshof en die appèlhof het sy appèlaansoeke om borgtog geweier.
Khanyile, 'n EFF-lid, voer aan landdros Jackie Jonk het nie vasgestel of die protesaksie onwettig was nie en sy het te veel klem gelê op die voorwaardes van die waarskuwing wat verband hou met sy vorige oortreding.
Advokaat Dali Mpofu, Khanyile se advokaat, het gesê daar is geen sin daarin om hom langer aan te hou nie, omdat hy nie 'n vlugrisiko is nie en die hof nie kon bevestig dat die byeenkoms onwettig was nie. Hy het ook gesê Khanyile het vier onderskeidings in sy eksamen gekry en moet 'n kans gegun word om te studeer eerder as om in 'n tronk te sit vir ses maande.
Regter Mogoeng Mogoeng het borgtog van R250 aan Khanyile toegestaan. Hy moet onmiddellik vrygelaat word.
Hoekom betoog jy vir "Fees-must-fall" as jy die dienste van 'n advokaat en die koste van twee appèlsake kan bekostig?
Wel teminste het hy vir ñ paar maande in die tronk gesit.
Janee en so wen die skelms, die oproermakers en protesteerders in hierdie land. Dali Mpofu kom seker ook nie gratis nie, maar die moeilikheidmaker word op R250 borgtog vrygelaat. Amazing land en regstelsel wat ons het . Wat het die onderskeidings met iets te doen? Waar is die twee wit ouens wat die man in die doodskis skrikgemaak het? Hulle gesinne het nou geen inkomste nie, wie veg vir hulle? Hoekom is hulle nog nie verhoor nie? Hoekom is hulle nog nie gevonnis nie? Hoekom sit hulle nog in die tronk? Hulle is ook nie 'n vlugrisiko nie. Jinne dit… Lees meer »